কক্সবাজারের চকরিয়া উপজেলার কাকারা, সুরাজপুর সহ ১০ ইউনিয়নে এবং বান্দরবানের আলীকদম ও লামা উপজেলাজুড়ে কয়েক হাজার তামাক চুল্লীতে লাকড়ি পুড়িয়ে তামাক প্রক্রিয়াজাত হচ্ছে। প্রকাশ্য দিবালোকে হাজার হাজার মন লাকড়ি পোড়ানো হলেও সংশ্লিষ্ট প্রশাসন নীরব। হাজার হাজার একর জমিতে সরকারি বরাদ্দের ইউরিয়া সার ব্যবহার করে স্থানীয় কৃষি অফিসের সহযোগিতায় তামাক চাষ হচ্ছে বলে অভিযোগ উঠেছে।